CELEX: C2004/146/09
Language: fi
Date: 2004-05-29 00:00:00
Title: Kurt Martin Mayerin, Tilly Forstbetriebe GesmbH:n, Anton Volpini de Maestrin ja Johannes Volpini de Maestrin 13.4.2004 Euroopan yhteisöjen komissiota vastaan nostama kanne (Asia T-137/04)

29.5.2004   
            
            
               FI
            
            
               Euroopan unionin virallinen lehti
            
            
               C 146/6
            
         Kurt Martin Mayerin, Tilly Forstbetriebe GesmbH:n, Anton Volpini de Maestrin ja Johannes Volpini de Maestrin 13.4.2004 Euroopan yhteisöjen komissiota vastaan nostama kanne
   (Asia T-137/04)
   (2004/C 146/09)
   Oikeudenkäyntikieli: saksa
   Kurt Martin Mayer, Eisentratten (Itävalta), Tilly Forstbetriebe GesmbH, Treibach (Itävalta), Anton Volpini de Maestri, Spittal/Drau (Itävalta), ja Johannes Volpini de Maestri, Seeboden (Itävalta), ovat nostaneet 13.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajana on asianajaja M. Schaffgotsch.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa komission riidanalaisen päätöksen,
            
         tai jos tätä vaatimusta ei hyväksytä, toissijaisesti
   
               —
            
            
               kumoaa komission riidanalaisen päätöksen kaikkien Itävallassa olevien yhteisön tärkeinä pitämien alueiden osalta (riidanalaisen päätöksen liitteessä I oleva kohta AT),
            
         tai jos tätä vaatimusta ei hyväksytä, toissijaisesti
   
               —
            
            
               
                           a)
                        
                        
                           kumoaa alueen AT 210200 (Nockberge) hyväksynnän komission riidanalaisessa päätöksessä ja
                        
                     
                           b)
                        
                        
                           kumoaa alueen AT 211900 (Gut Walterskirchen) hyväksynnän komission riidanalaisessa päätöksessä,
                        
                     
         tai jos tätä vaatimusta ei hyväksytä, toissijaisesti
   
               —
            
            
               kumoaa komission riidanalaisen päätöksen liitteessä I vahvistettujen alueiden hyväksynnän yhteisön tärkeinä pitämiksi alueiksi luontotyyppien ja lajien kannalta edustavuustasolla ja kokonaisarvioinnilla B, C ja D (vaihtoehtoisesti C ja D sekä vielä vaihtoehtoisesti vain C) jäsenvaltioiden normien mukaan
               
                           a)
                        
                        
                           samojen riidanalaisessa päätöksessä (liite I) hyväksyttyjen alueiden osalta, tai vaihtoehtoisesti
                        
                     
                           b)
                        
                        
                           kaikkien Itävallan alueiden osalta (liite I, kohta AT), tai vaihtoehtoisesti
                        
                     
                           c)
                        
                        
                           ainoastaan alueiden AT 210200 (Nockberge) ja AT 211900 (Gut Walterskirchen) osalta
                        
                     
         
               —
            
            
               joka tapauksessa velvoittaa komission korvaamaan oikeudenkäyntikulut kantajan valtuuttamalle edustajalle.
            
         Oikeudelliset perusteet ja pääasialliset perustelut
   Kanteessaan kantajat kohdistavat moitteita luettelosta alppivyöhykkeen luonnonmaantieteellisellä alueella olevista yhteisön tärkeänä pitämistä alueista 22 päivänä joulukuuta 2003 direktiivin 92/43/ETY nojalla tehtyyn komission päätökseen. (1) Kantajat harjoittavat maillaan maa- ja metsätaloutta sekä sivuelinkeinoja; nämä maat on riidanalaisessa päätöksessä vahvistettu ”yhteisön tärkeinä pitämiksi alueiksi”. Kantajien mukaan he ovat päätöksen johdosta yhteisön toimen adressaatteja. On yleistävää ilman yksilöllistä arviointia, hyväksyntää ja vastaavaa korvausta (tai korvaukseen varautumista) rajoittaa yhteisön perustuslaillisen perinteen mukaan suojattavaa kantajien maaomaisuutta enemmän kuin yhteiskunnan etu edellyttää, mikä merkitsee EY 230 artiklan 2 kohdan rikkomista, mikä puolestaan edellyttää riidanalaisen päätöksen kumoamista.
   Kantajat väittävät riidanalaisen päätöksen olevan ristiriidassa myös sen direktiivin (2) kanssa, johon se perustuu. Vaadittavia perusteita tarpeellisen rahoituksen arvioimiseksi ei ole asianmukaisesti esitetty eikä direktiivin vaatimaa suojelualueiden verkoston yhtenäisyyttä arvioitu.
   Kantajat toteavat lisäksi, että komissio on riidanalaisessa päätöksessä laiminlyönyt edellytettävällä tavalla nimenomaisesti ja eksplisiittisesti vahvistaa, minkä lajien ja luontotyyppien osalta nyt tärkeiksi alueiksi mainitut alueet tosiasiassa ovat yhteisön kannalta tärkeitä. Kantajat huomauttavat vielä lopuksi, että niiden suojelualueiden osalta, jotka koskevat kantajia, on käytetty vääriä tosiseikkoja päätöksenteon pohjana. Alueet on tältä osin katsottu tärkeiksi alueiksi epäasianmukaisesti, minkä vuoksi riidanalainen päätös on kumottava.
   
      (1)  EYVL L 14, 21.1.2004, s. 21.
   
      (2)  Luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annettu neuvoston direktiivi 92/43/ETY (EYVL L 206, s. 7).